Svizzere

'A **Confederaziune Svizzere** (jndr'à lènga latine **Confœderatio Helvetica**, denominaziune ufficiale tradotte jndr'ô tagliáne cumme *Confederazione Elvetica*, jndr'ô tedesche cumme *Schweizerische Eidgenossenschaft*, jndr'ô frangese cumme *Confédération suisse* e jndr'ô romance cumme *Confederaziun svizra*), ditte pure **Confederaziune Elveteche** cumme calche lènguisteche da 'u nome latine e comunemènde canosciute cumme **Svizzere** (jndr'ô tagliáne *Svizzera* jndr'ô tedesche *Die Schweiz*, jndr'ô frangese *Suisse*, jndr'ô romance *Svizra*), jè 'nu State federale de ll'Europe cendrale, comboste de 26 candone. Confine a nord cu 'a Germanie, ad est cu l'Austrie ed 'u Liechtenstein, a sud cu l'Itaglie e ad ovest cu 'a Frange.

'A Svizzere jè 'nu paise alpine senze sbocche sus a 'u mare, 'u cui territorie jè sciugrafecamènde scucchiáte 'mbrà 'u massicce d'u Giura, l'Ìrtechiane e le Alpe svizzere, ca furmane n'totale 'na superficie de 41,285&nbsp;km². Le 7,8 miglione de crestiáne se congendrane specialmènde sus a ll'Ìrtechiane, addò se iacchiene le cchiù granne cetate: Zurigo, Ginevra, Berna e Basilea. Le prime dò sonde chiazze finanziarije 'ndernazionale e avènene pure spesse conziderate cumme le cetate avende 'a qualetate de vite cchiù ìrte d'u munne, mendre Berna cumme capitale se occupe de lle 'nderesse burocrateche, polìteche e sociale d'a naziune e sembre aqquà se iacchie 'a sede d'u Parlamènde svizzere, 'u Palazze Federale (jndr'ô tedesche *Bundeshaus*). Cu 'nu reddite pro capite auguale a 41.765 $ (2010), 'a Svizzere jè une de le Pajèsere economecamènde cchiù prespere d'u munne. Dò terze d'a forze d'a fatje sonde attive jndr'ô settore terziarie e cirche 'nu terze jndr'ô seconnarie.

'A Svizzere jè scucchiáte jndre ttré reggione lènguisteche e culturale: tedesche, frangese, tagliáne, a cui s'honne ddà sckaffà pure le valle d'u Candon Griggione jndre cui se parle 'u romance. 'U tedesche, 'u frangese, l'tagliáne sonde lènghe ufficiale e naziunale. 'U romance jè lènga nazunale da 'u 1938 e jè parzialmènde lènga ufficiale da 'u 1996. Ad 'a deversetate lènguisteche se aggiunge quèdde releggiosa cu lle candone protestande e lle candone cattoleche.

Le svizzere accussì non ge furmane 'na naziune jndr'ô vere senze de 'na comune appartenènze etneche, lènguisteche e releggiosa. 'U forte senze de appartenènze ad 'u Paise se funne sus ad 'u percorse storeche comune, sus 'a condivisiune de le mite naziunale e de le funnamènde istituziunale (federalisme, democrazie derette, neutraletate), sus 'a sciugrafije (Alpe) e pe' 'na vanne sus a ll'orgoglie de rappresendà 'nu case particolare jndr'à ll'Europe.

'A polìteche estere jè contraddistinde d'a tradiziunale neutraletate, mandenute accummenzanne da 'u 1674, anne d'a prime dichiaraziune ufficiale de neutraletate d'a Svizzere. 'A Svizzere fàce parte de lle Naziune Aunìte (da 'u 2002), de ll'EFTA, d'u Conziglie d'Europe, de ll'Organizzazione mondiale d'u commerce. 'A Svizzere ospite 'nu munne de organizzaziune 'ndernazionale, n'particolare a Ginevra, addò se iacchiene 'a sede d'a Croce Russe ed 'a sede europee de ll'ONU. 'A capitale federale d'a Svizzera jè Berna, ce jè pure 'a capitale de ll'omonime candone.

## Etimologgije
'U nome de ôsce a die *Svizzere* avène da *[[Canton Svitto|Svitto]]* (tedesche: *Schwyz*), une de le "Candone forestale" (*Waldstätte*) ca furmavane 'a vanne cendrale d'a Vècchie Confederaziune. 'U nome *Svitto* jè attestate pe' 'a prime vôte jndr'ô 972 cumme 'u villagge de *Suittes* e jè forse legate a ll'ìrte tedesche andìche *suedan* "bruciare", cu referemènde a lle vosche asckuate pe' ccrejàre nuève spazie a lle 'nzediamende. Probabbelmènde 'u nome designave sije 'u territorie sije 'a popolazzione d'u candone, me dope 'a battagghie de Morgarten jndr'ô 1315 'u nome *Switzer*, *Switenses* o *Swicenses* passe ccu designe totte le Confederate. Jndr'ô frangese sonde attestate le termine *Soisses*, *Suysses* e *Souyces* accumenzanne da 'u Cinghecinde; condemboraneamènde jndr'ô tagliáne combarene le termine *Sviceri* e *Suyzeri*, pe' stabilizzarse jndr'à variande *Svizzeri* scacchiate da Machiavelli jndr'ô 1515. 

'U nome andìche *Elvezia* (lat. *Helvetia*) avène da lle *[[Elvezi]]*, 'na popolazzione celtiche stabilitase sus a ll'Ìrtechiane prime de ll'ere romane. Le Elvezi sonde menzionate pe' 'a prime vôte jndr'ô VI sèchele a.C. 'U nome neo-latine *Confoederatio Helvetica* o *Helvetia* non ge se iacchieve 'nvece 'mbrà lle tradiziunale denominaziune d'u paise e jè state ausate sule nnande 'a nascite d'ô State federale jndr'ô 1848, cu l'obbiettive de non privilegiare nisciune de lle lènghe ufficiale d'a Confederaziune (oppure quanne, pe' motive prateche, ère difficoltuse l'iscrizione jndre ttré o quàtte lènghe). Quèste denominaziune combare chiuttoste recentemènde: sus a lle ternise e sus a lle francobolle accumenzanne da 'u 1879, sus ad 'u frondone d'u Palazze federale a Berna jndr'ô 1902 e sus 'u sigille d'a Confederaziune jndr'ô 1948. Da 'u 1995, l’acronime “ch” costituisce 'u dominie de prime levèlle de le site 'ndernètte svizzere.

## Patrimonie de ll'umanetate


File:Lavaux Alpes et Lac léman.jpg|Le vignete d'u Lavaux sus a 'u laghe de Ginevra
File:CH Bern Kramgasse.jpg|'A cetate vècchie de Berna
File:Stiftskirche St.Gallen.jpg|L'Abbazie de San Gallo
File:Lago di Lugano2.jpg|'U Monde San Giorgio
File:Castelli.JPG|Le ttrté castièdde de Bellinzona
File:Martinsloch.jpg|L'arene tettoneche de Sardona
File:Benediktinerkloster St. Johann.JPG|'U Monastere de San Giuànne
File:Bernina Express.JPG|Ferrovie retiche
File:LakeOeschinen.jpg|'U laghe de Oeschinen
File:Great Aletsch Glacier.jpg|'U ghiacciaje de ll'Aletsch
File:Konkordia evening.jpg|Konkordiaplatz
File:Oberaletsch.jpg|'U ghiacciaje de ll'Oberaletsch


## Note

## Bibbliografije
* Renata Broggini, *Terre d'asile. Le refugiade tagliàne jndr'à Svizzere 1943-1945*, Suggetate editrice il Mulino, Urbino 1993.
* Michel Caillat, Mauro Cerutti, Jean-François Fayet, Stéphanie Roulin (a cure de), *Histoire(s) de l'anticommunisme en Suisse - Geschichte(n) des Antikommunismus in der Schweiz*, Chronos, Zurigo 2009.
* Silvana Calvo, *A 'nu passe d'a salvezze. 'A polìteche svizzere de respingimènde de lle ebree duranne le persecuziune, 1933-1945*, Silvio Zamorani editore, Torino 2010.
* Giuseppe Pesce, *Svizzere & Itaglie, questiune de deritte - deritte 'ndernazionale private, coniuge, bene immobbele, reciprocitate*, Case editrice Stamberie Naziunale, Rome 2011. ISBN 978-88-6638-009-2.

## 'Ndruche pure
* Esercite svizzere
* Storie d'a Svizzere
* Guglielmo Tell
* Non-'nderventisme
* Mercenarie svizzere
* Neutralitate
* Partite polìteche svizzerw
* Prengipie de reciprocitate

## Otre pruggette

## Collegaminde fore a Uicchipèdie
*
*Costituziune federale d'a Confederaziune svizzere (in pdf)
*Swissinfo: portale de 'mbormazziune 'ndernazionale sus 'a Svizzere
*Autoretate federale d'a Confederaziune Svizzere
*Documenti Diplomateche Svizzere (DDS)